Ragnis Pärnmets
Ragnis Pärnmets (sündinud 14. juunil 1989 Tartus) on eesti loodusfotograaf. Tema fotosid ja artikleid on avaldatud ajakirjas Eesti Loodus. Fotodega saab kõige paremini tutvuda tema kodulehel ning tegemisi jälgida YouTube kanalil, kus tal on videoblogi oma fotoretkedest, kaadritagustest hetkedest ja fototarkusest. Pildistamisel kasutab Nikoni fototehnikat. Oma kodulehel kirjutab Ragnis enda kohta järgnevalt: "Minu jaoks on loodusfotograafia elustiil! See on harmooniline suhe inimese ja looduse vahel, mis aitab mõista meid ümbritseva keskkonna ja bioloogilise mitmekesisuse tähtsust. See on nägemine, kogemine, tunnetamine, tajumine ja emotsioon üheskoos, mida kaamera vahendusel vaatajani tuua."